Cererea a fost înregistrată la Judecătoria Vaslui chiar înainte de anul nou, iar dosarul a fost repartizat, prin sistemul Ecris, aceluiaşi magistrat care a judecat iniţial cazul şi a dispus eliberarea din arest a incupaţilor care şi-au recunoscut faptele. Judecătoarea Georgina Moldovan a formulat cerere de abţinere, care a fost admisă, astfel că dosarul urmează a fi judecat de un alt complet de judecată. Primul termen de judecată a fost stabilit pentru 8 februarie 2017, dată la care judecătorii se vor pronunţa asupra admisibilităţii cererii de revizuire înaintată de Silviu şi Ioan Burada.

Potrivit procedurii penale, se poate solicita revizuirea unei sentinţe dacă s-au descoperit probe noi, fapte şi împrejurări ce nu au fost cunoscute la soluţionarea cauzei şi care dovedesc netemeinicia hotărârii pronunţate.

În cazul admiterii cererii de revizuire, întreg dosarul se rejudecă, însă pentru aceasta Burada ar trebui să prezinte probe care să răstoarne întreaga situaţie de fapt reţinută de cele două instanţe, respectiv Judecătoria Vaslui şi Curtea de Apel Iaşi, care s-au pronunţat în acest dosar.